CELEX: 62021TN0648
Language: hr
Date: 2021-10-05 00:00:00
Title: Predmet T-648/21: Tužba podnesena 5. listopada 2021. – YD/FRA

13.12.2021   
            
            
               HR
            
            
               Službeni list Europske unije
            
            
               C 502/36
            
         
      Tužba podnesena 5. listopada 2021. – YD/FRA
      (Predmet T-648/21)
      (2021/C 502/54)
      Jezik postupka: engleski
      
         Stranke
      
      
         Tužitelj: YD (zastupnici: L. Levi i M. Vandenbussche, odvjetnici)
      
         Tuženik: Agencija Europske unije za temeljna prava
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi odluku tuženikova direktora kojim mu se odbija odobriti izuzeće u skladu s člankom 12. stavkom 2. točkom (a) Uvjeta zaposlenja ostalih službenika (1) i kojom se kao posljedica toga prekida tužiteljev ugovor u skladu s člankom 47. točkom (c) podtočkom (ii) Uvjeta zaposlenja ostalih službenika;
               
            
                  —
               
               
                  po potrebi poništi odluku tuženikova direktora kojim se odbija žalba na temelju članka 90. stavka 2. Pravilnika o osoblju koju je tužitelj podnio protiv navedene odluke;
               
            
                  —
               
               
                  naknadi neimovinsku štetu koja je nastala tužitelju, ex aequo et bono procijenjena na 50 000 eura;
               
            
                  —
               
               
                  zabrani, kao mjeru izvođenja dokaza u skladu s člankom 91. Poslovnika, tuženikovo podnošenje informacija o iskustvu novo imenovanog računovodstvenog službenika zabilježenog u tuženikovim evidencijama proračuna na temelju aktivnosti; i
               
            
                  —
               
               
                  naloži tuženiku snošenje troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe šest tužbenih razloga.
      
                  1.
               
               
                  Prvi tužbeni razlog, koji se temelji na tome da je tuženik povrijedio tužiteljevo pravo na saslušanje jer je pobijana odluka donesena a da direktor nije saslušao tužitelja nakon negativne preporuke voditelja tuženikove pravne službe.
               
            
                  2.
               
               
                  Drugi tužbeni razlog, koji se temelji na tome da je tuženik povrijedio načelo pravne sigurnosti. Tužitelj osporava da je upravnu bilješku kojom je pokrenut postupak za odobrenje izuzeća izradio voditelj odjela za korporativne aktivnosti tuženika te je stoga nejasno je li taj postupak pokrenulo nadležno tijelo. Usto ne postoji dokaz da je tuženikov direktor odobrio upravnu bilješku, Također se ističe da čak i kriteriji za ocjenu interesa službe nisu jasni u pogledu toga je li ih donijelo nadležno tijelo.
               
            
                  3.
               
               
                  Treći tužbeni razlog, koji se temelji na tome da je tuženik povrijedio načelo nepristranosti jer je preporuku za tužiteljev predmet dao tužiteljev bivši neposredni rukovoditelj koji nije mogao ocijeniti njegov iskaz interesa s obzirom na relevantne kriterije i koji nije bio nepristran.
               
            
                  4.
               
               
                  Četvrti tužbeni razlog, koji se temelji na tome da je tuženik počinio očitu pogrešku u ocjeni interesa službe i u obrazloženju pobijane odluke. Nadalje, tuženik je povrijedio svoju obvezu dobre uprave i zlouporabio svoje ovlasti.
               
            
                  5.
               
               
                  Peti tužbeni razlog, koji se temelji na tome da je tuženik povrijedio načelo dobre uprave, svoju dužnost brižnog postupanja, kao i članak 41. Povelje i načelo pravne sigurnosti jer tužitelj, član osoblja koji je državljanin Ujedinjene Kraljevine, nije jasno znao kakav je njegov pravni položaj kod tuženika gotovo dvije godine.
               
            
                  6.
               
               
                  Šesti tužbeni razlog, koji se temelji na tome da pobijana odluka stvara diskriminaciju na temelju tužiteljeva zdravstvenog stanja.
               
            
         (1)  Uredba br. 31 (EEZ), 11 (EZAE) o Pravilniku o osoblju za dužnosnike i Uvjetima zaposlenja ostalih službenika Europske ekonomske zajednice i Europske zajednice za atomsku energiju (SL 1962. 45, str. 1385.)